Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18326

b) a légijármű járatoktól, üzemeltetőktől és más repülőtéri alkalmazottaktól a repülőtéren, vagy annak közelében tartózkodó madár-csoportokról szóló tájékoztatások összegyűjtése. Megjegyzés: Lásd a 15. Annex 8. fejezet 8.3 szakaszát. 9.4.2 A madárral történő ütközésről szóló jelentéseket Madárveszély Tájékoztatási Rendszer (IBIS) adatbázisába történő felvétel céljából gyűjtsék össze és továbbítsák az ICAO részére. Megjegyzés: Az IBIS-t azért fejlesztették ki, hogy összegyűjtse és közzétegye a légijármű madárral történő ütközés információját. A rendszerről felvilágosítást az ICAO Madárveszély Tájékoztatási Rendszer Kézikönyve tartalmaz. 9.4.3 Ha a repülőtéren madárveszélyt tapasztalnak, az illetékes hatóság foganatosítson megfelelő intézkedést a légijármű üzemeltetésre tényleges veszélyt jelentő madarak számának csökkentésére — a madaraknak a repülőtér, vagy annak közeléből történő elriasztására. Megjegyzés: A hatásos intézkedésekkel kapcsolatos útmutatás, amelyekkel megállapítható, hogy a repülőtéren, vagy annak közelében található madarak jelentenek-e tényleges veszélyt a légijármű üzemeltetésre, valamint az elriasztásukat célzó intézkedések módszereiről szóló tájékoztatások a Repülőtér Szolgálati Kézikönyv 3. részében találhatók. 9.4.4 A repülőtéren, vagy annak közelében levő, a madarakat vonzó létesítményeket, mint például a szeméttárolókat szüntessék meg és létesítésüket akadályozzák meg, kivéve, ha megfelelő légiforgalmi vizsgálat jelzi, hogy ezek valószínűleg nem teremtenek olyan körülményeket, amelyek révén madárveszély alakul ki. Megjegyzés: A repülőtér üzemeltetők gondosan vizsgálják meg a repülőtér határaihoz közeli földterület fejlesztési terveket, amelyek eredményei vonzóak lehetnek a madarak és a vadon élő állatok számára. 9.5 Forgalmi előtér ügyeleti szolgálat 9.5.1 Ajánlás — Ha a légiforgalom nagysága és az üzemeltetési körülmények ezt szükségessé teszik, a repülőtéri légiforgalmi szolgálati egység, más repülőtér üzemeltető hatóság, vagy ezek közösen a forgalmi előtéren létesítsenek forgalmi előtér ügyeleti szolgálatot, amely: 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes